પ્રાપ્ત માહિતી અનુસાર શહેરના જુહાપુરા વિસ્તારમાં આવેલી ભાઠા સ્કૂલ પાસે આજે વહેલી સવારે પીઓપીનું કામ કરતા ઈસ્માઈલ શેખ નામના યુવકની તિક્ષ્ણ હથિયારના ધા ઝીંકીને હત્યા કરી નાખી હોવાનું સામે આવ્યું છે. પોલીસ સૂત્રોના જણાવ્યા અનુસાર મરનાર યુવક પીઓપીનું કામકાજ કરે છે તેની સાથે રહેતા પડોશીએ અગમ્ય કારણોસર તીક્ષ્ણ હથિયારના ધા ઝીંકીને તેની હત્યા કરી તે પછી તેઓ ફરાર થઇ ગયા છે. હાલ પડોશી યુવક વિરુદ્ધમાં હત્યાનો ગુનો દાખલ કરીને તપાસ શરૂ કરી છે ત્યારે યુવકની લાશને પોસ્ટમોર્ટમ માટે હોસ્પિટલમાં મોકલી આપી છે.